Fred Astaire

Fred Astaire (syntyjään Frederick Austerlitz; 10. toukokuuta 1899 Omaha, Nebraska, Yhdysvallat – 22. kesäkuuta 1987 Los Angeles, Yhdysvallat) oli yhdysvaltalainen näyttelijä ja tanssija.

Astaire on yksi elokuvahistorian menestyneimpiä musikaalitähtiä ja tanssijoita. Hän toi 1930-luvulla elokuviin omanlaisensa spontaanisti elegantin tavan tanssia ja laulaa. Astairen musikaalit tanssiparinsa Ginger Rogersin kanssa tarjosivat 1930-luvun suuren laman aikana ihmisille romanttisen ja hilpeän paon todellisuudesta.

Elämä ja ura
Fred Astaire syntyi Frederic ja Ann Austerlitzin perheeseen Omahassa vuonna 1899. Hänen isänsä työskenteli panimoalalla. Ann halusi pojastaan ja tämän isosiskosta Adelesta viihdetaiteilijoita, joten hän laittoi lapset New Wayburnin kouluun New Yorkiin. Siellä he oppivat tanssimaan ja esiintyivät vaudevillessa jo kahdeksanvuotiaina.

Vaihdettuaan sukunimensä Astaireksi Fred ja Adele alkoivat esiintyä teatterin lavalla, kuten näytelmässä Over the Top (1917). Seuraavalla vuosikymmenellä he saivat menestystä niin Broadwaylla kuin Lontoossakin, kun he lauloivat ja tanssivat muun muassa Gershwinin musikaalissa Lady Be Good (1924) sekä Dietzin ja Schwarzin revyyssä The Band Wagon (1931). Mentyään naimisiin Adele Astaire jätti showalan, ja Fred jatkoi omillaan.

Astaire siirtyi Hollywoodiin, missä hän esiintyi aluksi elokuvamusikaaleissa Suurkaupungin tytär (1933) sekä Carioca (1933). Jälkimmäisestä, RKO:n tuottamasta elokuvasta alkoi Astairen ja naisnäyttelijä Ginger Rogersin pitkäaikainen yhteistyö. Kaksikko tähditti 1930-luvun aikana kahdeksaa romanttista tanssi- ja musiikkipainotteista menestyselokuvaa, joista tunnetuimpia ovat Top Hat (1935), Hääkarkuri (1936) ja Saanko luvan? (1937).

Astairen roolihahmot olivat hienostuneita, tyylikkäitä ja hyvinpukeutuneita. Laulajana häntä ei pidetä teknisesti erityisen taitavana, mutta hänellä oli miellyttävä äänensävy, ja aikakauden monet muut laulajat ottivat hänen tyylistään vaikutteita. Astaire kehitti elokuvissaan tanssin kuvaamisen kameratekniikkaa, jotta tanssit saataisiin kuvattua mahdollisimman sujuvasti ilman keskeytyksiä.

Astairen ja Rogersin yhteistyö kesti 1930-luvun loppuun saakka. He esiintyivät sen jälkeen yhdessä vielä kerran, elokuvassa Me tanssimme taas (1949). Astairen elokuvaura jatkui 1940-luvulla menestyksellisesti muiden tanssipartnerien kanssa, kuten Eleanor Powellin kanssa elokuvassa Broadwayn sävel (1940). Astairen muita menestyselokuvia olivat muun muassa Ravintola Vapaa-aika (1942), Sinun kanssasi kahden (1948) ja Iskelmäkaruselli (1953).

Vuonna 1958 Astaire siirtyi televisioon ja esiintyi televisio-ohjelmassa An Evening with Fred Astaire, joka sai yhdeksän Emmy-palkintoa. Sitä seurasi kahtena seuraavina vuosina samanlaiset ohjelmat, jotka myös palkittiin Emmyillä.

1960- ja 1970-luvuilla ikääntyvä Astaire vähensi tanssimista elokuvissaan, mutta tanssi vielä esimerkiksi vuoden 1974 dokumenttielokuvassa That’s Entertainment Gene Kellyn kanssa.

Astairelle myönnettiin Yhdysvaltain elokuvainstituutin elämäntyöpalkinto vuonna 1981.

Astaire kuoli keuhkokuumeeseen ja vanhuuteen vuonna 1987.

Yksityiselämä
Astaire meni naimisiin heinäkuussa 1933 Phyllis Livingstonen kanssa. Pariskunta sai pojan ja tyttären. Phyllis kuoli vuonna 1955. Astaire meni toisen kerran naimisiin vuonna 1980, Robyn Smithin kanssa.

Filmografia
Elokuvat Vuosi Suomenkielinen nimi Alkuperäinen nimi Rooli1933  Suurkaupungin tytär  Dancing Lady  oma itsensä Carioca  Flying Down to Rio  Fred Ayres 1934  Continental – hupainen avioero  The Gay Divorcee  Guy Holden1935  Roberta  Roberta  Huckleberry "Huck" Haines Top Hat  Top Hat  Jerry Travers1936  Laivasto tanssii  Follow the Fleet  "Bake" Baker Hääkarkuri  Swing Time  John "Lucky" Garnett1937  Saanko luvan?  Shall We Dance  Peter P. "Petrov" Peters Neitonen ahdingossa  A Damsel in Distress  Jerry Halliday 1938  Ihanaa on elää  Carefree  psykiatri Tony Flagg 1939  Tanssin kuningaspari  The Story of Vernon and Irene Castle  Vernon Castle1940  Broadwayn sävel  Broadway Melody of 1940  Johnny Brett Tanssin tapaan  Second Chorus  Danny O’Neill 1941  Häätanssi  You’ll Never Get Rich  Robert Curtis1942  Ravintola Vapaa-aika  Holiday Inn  Ted Hanover Karnevaalit Riossa  You Were Never Lovelier  Robert "Bob" Davis 1943  Vain taivas rajana  The Sky’s the Limit  luutnantti Fred Atwell/Burton1945  Yolanda ja varas  Yolanda and the Thief  Johnny Parkson Riggs Ziegfeldin tähtirevyy  Ziegfeld Follies  Fred Astaire/Raffles/Tai Long/herrasmies 1946  Sinitaivaan alla  Blue Skies  Jed Potter 1948  Sinun kanssasi kahden  Easter Parade  Don Hewes 1949  Me tanssimme taas  The Barkleys of Broadway  Josh Barkley1950  Kolme pientä sanaa  Three Little Words  Bert Kalmar/Kendall Suuri Tanssin pyörteissä  Let’s Dance  Donald Elwood 1951  Kuninkaalliset häät  Royal Wedding  Tom Bowen 1952  Malja morsiamelle  The Belle of New York  Charlie Hill 1953  Iskelmäkaruselli  The Band Wagon  Tony Hunter 1955  Setä Pitkäsääri  Daddy Long Legs  Jervis Pendleton III1957  Rakastunut Pariisissa  Funny Face  Dick Avery Silkkisukat  Silk Stockings  Steve Canfield 1959  Viimeisellä rannalla  On the Beach  Julian Osborne 1961  Vallaton morsian  The Pleasure of His Company  Biddeford "Pogo" Poole 1962  Pahamaineinen vuokraemäntä  The Notorious Landlady  Franklyn Ambruster 1968  Finianin sateenkaari  Finian’s Rainbow  Finian McLonergan 1969  Midas Run  Midas Run  John Pedley 1974  Liekehtivä torni  The Towering Inferno  Harlee Claiborne 1976  The Amazing Dobermans  The Amazing Dobermans  Daniel Hughes 1977  Taksitohtori  Un taxi mauve  tohtori Seamus Scully 1981  Kummitusjuttu  Ghost Story  Ricky HawthorneTelevisioelokuvat Vuosi Suomenkielinen nimi Alkuperäinen nimi Rooli1970  The Over-the-Hill Gang Rides Again  The Over-the-Hill Gang Rides Again  The Baltimore Kid Santa Claus Is Comin’ to Town  Santa Claus Is Comin’ to Town  S. D. Kluger (kertoja; ääni) 1977  The Easter Bunny Is Comin’ to Town  The Easter Bunny Is Comin’ to Town  S. D. Kluger (kertoja; ääni) 1978  A Family Upside Down  A Family Upside Down  Ted Long 1979  Joulupukin vaatteissa  The Man in the Santa Claus Suit  monia
Televisio Vuosi Suomenkielinen nimi Alkuperäinen nimi Jakson nimi / jaksojen määrä Rooli 1955  What’s My Line?  What’s My Line?  "April 3, 1955"  oma itsensä 1957  Se parhaiten nauraa...  General Electric Theater  "Imp on a Cobweb Leash"  J. Willingham Bardley 1958  What’s My Line?  What’s My Line?  "June 8, 1958"  oma itsensä 1959  Se parhaiten nauraa...  General Electric Theater  "Man on a Bicycle"  Paul Ashcroft 1961–1963  Fred Astaire esittää  Alcoa Premiere  58 jaksoa  juontaja / monia 1964  Tähtiteatteri  Bob Hope Presents the Chrysler Theatre  "Think Pretty"  Fred Addams 1965  Tohtori Kildare  Dr. Kildare  4 jaksoa  Joe Quinlen 1969–1970  Itse teossa  It Takes a Thief  5 jaksoa  Alistair Mundy 1979  Taisteluplaneetta Galactica  Battlestar Galactica  "The Man with Nine Lives"  Chameleon / kapteeni Dimitri
TeatteriBroadway-tuotannot Vuosi Näytelmän suomenkielinen nimi Näytelmän alkuperäinen nimi Rooli Teatteri 1917–1918  Over the Top  Over the Top  tanssija  Lew Fields’ 44th Street Roof Garden 1918  The Passing Show of 1918  The Passing Show of 1918  tanssija  Winter Garden Theatre 1919–1920  Apple Blossoms  Apple Blossoms  Johnny  Globe Theatre 1921  The Love Letter  The Love Letter  Richard Kolnar  Globe Theatre 1922  For Goodness Sake  For Goodness Sake  Teddy Lawrence  Lyric Theatre 1922–1923  The Bunch and Judy  The Bunch and Judy  Gerald Lane / Antonio  Globe Theatre 1924–1925  Lady, Be Good!  Lady, Be Good!  Dick Trevor  Liberty Theatre 1927–1928  Funny Face  Funny Face  Jimmy Reeve  Alvin Theatre 1930–1931  Smiles  Smiles  Bob Hastings  Ziegfeld Theatre 1931–1932  The Band Wagon  The Band Wagon  monia  New Amsterdam Theatre 1932–1933  Gay Divorce  Gay Divorce  Guy  Ethel Barrymore TheatreShubert Theatre

 Lähteet  

 Aiheesta muualla 



Luokka:Yhdysvaltalaiset elokuvanäyttelijät
Luokka:Yhdysvaltalaiset tanssijat
Luokka:Steppaajat
Luokka:Vaudeville-esiintyjät
Luokka:Golden Globe -palkinnon saajat
Luokka:Grammy-palkinnon saajat
Luokka:Hollywood Walk of Fame
Luokka:Vuonna 1899 syntyneet
Luokka:Vuonna 1987 kuolleet
Luokka:Seulonnan keskeiset artikkelit